Document ID: 31991R0104

KOMISSION ASETUS (ETY) N:o 104/91,
annettu 16 päivänä tammikuuta 1991,
tiettyjen oliivien tuonnista yhteisöön
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 3499/90(2), ja erityisesti sen 5 artiklan 5 kohdan ja sen 11 artiklan 8 kohdan,
sekä katsoo, että
öljyntuotantoon tarkoitettujen oliivien tuonnin määrä kolmansista maista yhteisöön kasvaa jatkuvasti; näiden oliivien puristamisesta saatu öljy voisi saada oliiviöljyalalla olemassa olevaa tuotanto- ja kulutustukea,
yhteisön lainsäädännön mukaan nämä tuet on varattu yhteisössä tuotetuista oliiveista saadulle oliiviöljylle; tämän seurauksena olisi toteutettava soveltuvat toimenpiteet, jotta yhteisössä vapaaseen liikkeeseen luovutetuista oliiveista tuotetulle öljylle ei voitaisi myöntää edellä tarkoitettuja tukia,
vakuuden antaminen vaikuttaa kaupankäyntiä vähiten haittaavalta toimenpiteeltä ja tämän seurauksena soveltuvimmalta tämän tavoitteen saavuttamiseen, ja
tässä asetuksessa säädetyt toimenpiteet ovat rasvojen hallintokomitean lausunnonmukaiset,
ON ANTANUT TÄMÄN ASETUKSEN:
1 artikla
Luovutettaessa yhteisössä vapaaseen liikkeeseen CN-koodeihin 0709 90 31, 07 09 90 39, 0711 20 10 ja 0711 20 90 kuuluvia oliiveja, lukuun ottamatta nettopainoltaan enintään
5 kilogramman vähittäispakkauksiin pakattuja oliiveja, on annettava vakuus. Tämä vakuus, joka on laskettu sen perusteella, että öljypitoisuus on 22 kilogrammaa öljyä 100:aa kilogrammaa tuotuja oliiveja kohti, on samansuuruinen kuin oliivinviljelijöille, joiden keskimääräinen tuotanto on alle 500 kilogrammaa öljyä markkinointivuotta kohti, myönnettävän tuotantotuen määrän ja kulutustuen määrän, jotka ovat voimassa vapaaseen liikkeeseen luovuttamispäivänä yhteisössä sellaisena kuin se oli 31 päivänä joulukuuta 1985, summa.
Vakuus annetaan jossakin komission asetuksen (ETY) N:o 2220/85(3) 8 artiklassa tarkoitetuista muodoista. Kolmannessa alakohdassa säädetty todisteen esittäminen muodostaa kyseisessä asetuksessa tarkoitetun ensisijaisen vaatimuksen.
Vakuus vapautetaan, kun liitteessä kuvatun todistuksen alkuperäiskappale esitetään vakuuden antopäivää seuraavien kuuden kuukauden kuluessa.
Tämä vakuus vapautetaan suhteessa määrään, joka vastaa määrää, jonka osalta todistuksessa osoitetaan:
- että se on saatettu sellaiseen tilaan, ettei sitä voida enää käyttää öljyntuotantoon,
- että saatu oliiviöljy on saatettu sellaiseen tilaan, jossa se ei ole enää oikeutettu oliiviöljyn tuotanto- ja kulutustukiin.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä tammikuuta 1991.

Labels: 3
17